Projekts

Latvijas Republikas ministru kabinets

2018. gada \_\_\_.\_\_\_\_\_\_\_\_\_ Noteikumi Nr. \_\_\_

Rīgā (prot. Nr. \_\_\_\_\_ .§)

**Valsts un pašvaldību autoceļu un ielu būvniecības kvalitātes vispārīgās prasības**

Izdoti saskaņā ar

likuma „Par autoceļiem”

25. pantu

1. Noteikumi nosaka valsts un pašvaldību autoceļu un ielu būvniecības kvalitātes vispārīgās prasības.

2. Termini “autoceļš” un “iela” šajos noteikumos tiek lietoti atbilstoši likumā “Par autoceļiem” un Ceļu satiksmes likumā noteiktajai definīcijai.

3. Būvniecības ierosinātājs ir tiesīgs autoceļu un ielu būvniecības kvalitātei noteikt augstākas prasības nekā noteiktas šajos noteikumos.

4. Izstrādājot autoceļu un ielu būvprojektu, izvērtē autoceļu un ielu segu konstrukciju veidus, ņemot vērā autoceļu un ielu atjaunošanas izmaksas būves kalpošanas laikā.

5. Paredzētais kalpošanas laiks autoceļiem un ielām ar asfaltbetona, cementbetona vai cementbetona bruģa segumu, nedrīkst būt īsāks par:

5.1. 20 gadiem izbūvējamai segas pamatu konstrukcijai;

5.2. 5 gadiem izbūvējamai seguma dilumkārtai.

6. Autoceļu un ielu būvniecībā no jauna izmantojamajiem būvizstrādājumiem ir šādas prasības:

6.1. sala izturīgās kārtas būvniecībai izmanto minerālmateriālus, kuru deklarētais smalknes saturs ≤ 7 % (f7) ;

6.2. pamata nesošās apakškārtas būvniecībai autoceļiem un ielām ar saistītu segumu izmanto minerālmateriālus, kuru deklarētais pretestības koeficients (LA koeficients) drupināmībai ≤ 45;

6.3. pamata nesošās virskārtas būvniecībai autoceļiem un ielām ar saistītu segumu izmanto minerālmateriālus, kuru deklarētais pretestības koeficients (LA koeficients) drupināmībai ≤ 40;

6.4. pamata nesošās apakškārtas un pamata nesošās virskārtas būvniecībai autoceļiem un ielām ar nesaistītu segumu izmanto minerālmateriālus, kuru deklarētais pretestības koeficients (LA koeficients) drupināmībai ≤ 45;

6.5. autoceļu un ielu segumu būvniecībai izmanto nesaistītu minerālmateriālu maisījumu, kura deklarētais pretestības koeficients (LA koeficients) drupināmībai ≤ 45.

7. Autoceļu un ielu brauktuvēm ar asfaltbetona, cementbetona vai cementbetona bruģa segumu būvprojektā paredzētajā kalpošanas laikā ir šādas prasības:

7.1. viendabīgs un līdzens segums, kas nodrošina ūdens noteci no seguma virsmas;

7.2. seguma virsmas saķeres koeficients, ja atļautais transportlīdzekļu braukšanas ātrums pārsniedz 50 km/h, ir K ≥ 0,35;

7.3. attālums no seguma virsmas līdz mērmalas plaknei mērot ar 3 metrus garu latu ≤ 20 mm;

7.4. plaisu platums segumā ≤ 5 mm;

7.5. segas konstrukcijas nestspēja zem seguma ≥ 100 MPa.

8. Autoceļu un ielu konstrukcijām ar nesaistītu segumu segas konstrukcijas nestspēja ≥ 120 MPa.

9. Šos noteikumus nepiemēro būvēm, kurām būvniecības process uzsākts līdz šo noteikumu spēkā stāšanās brīdim.

10. Noteikumi stājas spēkā 2019. gada 1. janvārī.

Ministru prezidents M. Kučinskis

Satiksmes ministrs U. Augulis

Iesniedzējs: Satiksmes ministrs U. Augulis

Vīza: Valsts sekretārs K. Ozoliņš

2018.05.18. 10:21

414

K. Grieze, 67028207

Klavs.Grieze@sam.gov.lv

A. Granīta, 67028157

Andra.Granita@lvceli.lv